Blaze7451/Wiki-th-20250601 huggingface dataset:
วัดใหม่คลองเจ็ด

วัดใหม่คลองเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคำพร้อย อำเภอลำลูกกา จังหวัดปทุมธานี 
วัดใหม่คลองเจ็ด เดิมเป็นสำนักสงฆ์ ชื่อว่า สำนักสงฆ์สีชนาเทพสามัคคี โดยมี พระครูวินัยธรสีลสุเทพ เตชวโร ได้รวบรวมเงินจากศรัทธาของญาติโยม ซื้อที่ดินทั้งหมด 6 ไร่ เศษ ต่อมาวันที่ 22 มิถุนายน พ.ศ. 2529 ได้รับอนุญาตให้ตั้งวัด ชื่อว่า "วัดใหม่คลองเจ็ด" จนถึงปัจจุบัน วัดได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548 ปัจจุบันมี พระครูปทุมธรรมโฆสิต (คงษร โฆสิโต ป.ธ.4) ดำรงตำแหน่งเจ้าอาวาส
อาคารเสนาสนะที่สำคัญ ได้แก่ เจดีย์พระบรมสารีริกธาตุ สร้างจากคอนกรีตเสริมเหล็ก ทรงประยุกต์ไทย มอญ และอินเดีย องค์เจดีย์ทรงมอญ รอบต้นศรีมหาโพธิ์จากอินเดียที่ตั้งอยู่ด้านหน้าวัดริมคลอง และอุโบสถ วัดมีเสาหงส์อันแสดงเอกลักษณ์ของวัดมอญ

**อ้างอิง**
ใหม่คลองเจ็ด
ใหม่คลองเจ็ด
สหพันธ์บอบสเลและสเกเลตันนานาชาติ

สหพันธ์บอบสเลและสเกเลตันนานาชาติ (International Bobsleigh and Skeleton Federation; IBSF) ซึ่งเดิมรู้จักกันในชื่อ Fédération Internationale de Bobsleigh et de Tobogganing (FIBT) เป็นสหพันธ์กีฬาระดับนานาชาติสำหรับกีฬารถเลื่อนหิมะบอบสเลและสเกเลตัน ทำหน้าที่เป็นองค์กรหลักสำหรับสมาคมบอบสเลและสเกเลตันระดับชาติ 14 แห่ง ณ เมื่อปี พ.ศ. 2550 ก่อตั้งขึ้นเมื่อวันที่ 23 พฤศจิกายน พ.ศ. 2466 โดยคณะผู้แทนจากบริเตนใหญ่ ฝรั่งเศส สวิตเซอร์แลนด์ แคนาดา และสหรัฐในการประชุมระหว่างประเทศครั้งแรกในกรุงปารีส  ประเทศฝรั่งเศส ในเดือนมิถุนายน พ.ศ. 2558 ได้มีการประกาศเปลี่ยนชื่อจาก FIBT เป็น IBSF สำนักงานใหญ่ของสหพันธ์อยู่ที่เมืองโลซาน ประเทศสวิสเซอร์แลนด์

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
มาริออ ปาชาลิช

มาริออ ปาชาลิช (Mario Pašalić, pron; เกิดวันที่ 9 กุมภาพันธ์ ค.ศ. 1995) เป็นนักฟุตบอลชาวโครเอเชียที่เล่นในตำแหน่งกองกลางให้กับอาตาลันตาในเซเรียอาและทีมชาติโครเอเชีย
เขาเริ่มต้นอาชีพกับไฮดูกสปลิตก่อนที่จะย้ายไปเชลซีด้วยค่าตัว 3 ล้านปอนด์ใน ค.ศ. 2014 อย่างไรก็ตาม เขาถูกปล่อยยืมตัวให้กับเอลเช, มอนาโก, มิลาน, สปาร์ตัคมอสโก และอาตาลันตา โดยเขาได้เล่นให้กับอาตาลันตาถึงสองฤดูกาล จนได้ย้ายไปถาวรในฤดูกาล 2020–21
ปาชาลิชลงเล่นให้กับทีมชาติชุดใหญ่ครั้งแรกใน ค.ศ. 2014 โดยเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2020

**เกียรติประวัติ**

**สโมสร**
ทีมสำรองของไฮดูกสปลิต- โครเอเชียแชมเปียนชิปรุ่นอายุไม่เกิน 19 ปี: 2012date=May 2019
มิลาน- ซูแปร์โกปปาอีตาเลียนา: 2016date=May 2019
อาตาลันตา- โกปปาอีตาเลีย รองชนะเลิศ: 2018–19

**รางวัลส่วนตัว**
 ฟุตบอลออสการ์: ทีมยอดเยี่ยมประจำปี 2014 ของโครเอเชียนเฟิสต์ฟุตบอลลีกdate=May 2019

**อ้างอิง**

**แหล่งข้อมูลอื่น**
  Mario Pašalić at hajduk.hr- 56828
หมวดหมู่:ชาวเยอรมันเชื้อสายโครเอเชีย
หมวดหมู่:นักฟุตบอลชาวเยอรมัน
หมวดหมู่:นักฟุตบอลชาวโครเอเชีย
หมวดหมู่:กองกลางฟุตบอล
หมวดหมู่:นักฟุตบอลทีมชาติโครเอเชีย
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลสปาร์ตัคมอสโก
หมวดหมู่:ผู้เล่นอาตาลันตาแบร์กามัสกากัลโช
หมวดหมู่:ผู้เล่นในโครเอเชียนฟุตบอลลีก
หมวดหมู่:ผู้เล่นในลาลิกา
หมวดหมู่:ผู้เล่นในลีกเอิง
หมวดหมู่:ผู้เล่นในเซเรียอา
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากไมนทซ์
หมวดหมู่:ชาวเยอรมันเชื้อสายบอสเนียและเฮอร์เซโกวีนา
หมวดหมู่:ผู้เล่นสโมสรฟุตบอลโครเอเชียไฮดูกสปลิต
หมวดหมู่:ผู้เล่นสโมสรฟุตบอลเอลเช
อเดลาแห่งแฟลนเดอส์

อเดลาแห่งแฟลนเดอส์ (อาลา หรือ อลานา ในภาษาอิตาลีใต้; ราว ค.ศ. 1064 - เมษายน ค.ศ. 1115) เป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าคนุตที่ 4 แห่งเดนมาร์กและดัชเชสแห่งปุลยาจากการเสกสมรสกับดยุกโรเจอร์ บอร์ซา และทรงเป็นผู้สำเร็จราชการแห่งปุลยาตั้งแต่ ค.ศ. 1111 ถึง 1115 ในฐานะพระมารดาและผู้ปกครองในวิลเลียมที่ 2 ดยุกแห่งปุลยา

**พระชนม์ชีพ**
อเดลาเป็นธิดาในโรแบร์ที่ 1 เคานท์แห่งแฟลนเดอส์กับเกอร์ทรูดแห่งแซ็กโซนีp=44 ในปีค.ศ. 1080 อเดลาได้อภิเษกสมรสกับพระเจ้าคนุตที่ 4 แห่งเดนมาร์ก การอภิเษกสมรสครั้งนี้สร้างพันธมิตรระหว่างแฟลนเดอส์กับเดนมาร์กเพื่อต่อต้านพระเจ้าวิลเลียมที่ 1 แห่งอังกฤษp=81 กษัตริย์คนุตและพระราชินีอเดลาทรงมีพระโอรสธิดาร่วมกัน 3 พระองค์ พระราชโอรสหนึ่งพระองค์คือ เจ้าชายคาร์ล ประสูติในปีค.ศ. 1084 และพระราชธิดาฝาแฝดคือ เจ้าหญิงเซซีเลีย (เสกสมรสกับยาร์ล อีริค) และเจ้าหญิงอิงเงอเกิร์ด (เสกสมรสกับ โฟลเก ผู้อ้วนท้วม) ซึ่งประสูติก่อนที่กษัตริย์คนุตจะสวรรคตไม่นาน (ราวค.ศ. 1085/1086) p=81 เมื่อกษัตริย์คนุตถูกปลงพระชนม์ในปีค.ศ. 1086 สมเด็จพระพันปีหลวงอเดลาทรงพาพระราชโอรสหลบหนีมายังแฟลนเดอส์ ส่วนพระราชธิดาฝาแฝดทรงละทิ้งไว้ในเดนมาร์กp=81
สมเด็จพระพันปีหลวงทรงประทับในราชสำนักของพระบิดาและโรแบร์ที่ 2 เคานท์แห่งแฟลนเดอส์ พระอนุชา จนถึงปีค.ศ. 1092 พระนางได้เสด็จไปยังอิตาลีเพื่อเสกสมรสกับดยุกโรเจอร์ บอร์ซา ดยุกแห่งปุลยาp=31 ทั้งสองมีโอรสสามคนคือ หลุยส์ (เสียชีวิตเมื่อยังทารก ค.ศ. 1094) วิลเลียม หรือ วิลเลียมที่ 2 ดยุกแห่งปุลยาในอนา่คต (เกิดราว ค.ศ. 1096/97) และกิสการ์ด (เสียชีวิตเมื่อยังเยาว์ในปีค.ศ. 1108)  พระนางเป็นผู้สำเร็จราชการตั้งแต่ปีค.ศ. 1111 ในสมัยของโอรสคือ วิลเลียมที่ 2 ที่ยังเยาว์ หลังการเสียชีวิตของโรเจอร์ บอร์ซา จนกระทั่งวิลเลียมบรรลุนิติภาวะในปี 1114 พระนางสิ้นพระชนม์ในปีถัดมา

**เชิงอรรถ**

**อ้างอิง**
year=2013 
*year=2002    
*year=1998 

**แหล่งข้อมูลอื่น**
 Adela von Flandern (in German)
หมวดหมู่:บุคคลที่เกิดในคริสต์ทศวรรษ 1060
อ
อ
เลิฟไลฟ์! ซูเปอร์สตาร์!!

เลิฟไลฟ์! ซูเปอร์สตาร์
(Rabu Raibu! Sūpāsutā
) เป็นโปรเจกต์สื่อผสมญี่ปุ่นที่พัฒนาร่วมโดยบริษัทคาโดกาวะคอร์เปอเรชัน, ค่ายเพลงแลนติส, และสตูดิโอซันไรส์  เป็นโปรเจกต์ลำดับที่ 4 ในแฟรนไชส์เลิฟไลฟ์!ถัดมาจากเลิฟไลฟ์! ปฏิบัติการไอดอลจำเป็น, เลิฟไลฟ์! ซันไชน์
ปฏิบัติการล่าฝันสคูลไอดอล, และ เลิฟไลฟ์! ชมรมสคูลไอดอลนิจิกะซากิ ซีรีส์อนิเมะโทรทัศน์ออกอากาศทางช่อง NHK Educational TV ตั้งแต่เดือนกรกฎาคมถึงตุลาคม พ.ศ. 2564 ฤดูกาลที่ 2 ออกอากาศตั้งแต่เดือนกรกฎาคมถึงตุลาคม พ.ศ. 2565 ฤดูกาลที่ 3 มีการประกาศสร้างแล้ว

**ตัวละคร**

**Liella!**
โลโก้กลุ่ม Liella!
Shibuya Kanon
voiced by|ซายุริ ดาเตะ
táng kěkě
voiced by|Liyuu
Arashi Chisato
voiced by|นาโกะ มิซากิ
Heanna Sumire
voiced by|นาโอมิ เพย์ตัน
Hazuki Ren
voiced by|นางิสะ อาโอยามะ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการ - 23844- 13840232
ซ
หมวดหมู่:ข้อโต้เถียงในการ์ตูนญี่ปุ่น
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:กลุ่มดนตรีแอนิเมชัน
หมวดหมู่:อนิเมะภาคแยก
หมวดหมู่:กลุ่มดนตรีสัญชาติญี่ปุ่น
หมวดหมู่:ไอดอลญี่ปุ่นในอนิเมะและมังงะ
หมวดหมู่:มังงะของสำนักพิมพ์คาโดกาวะโชเต็ง
ชูต มี: ยูธ พาร์ท 1 (อีพี)

ชูต มี: ยูธ พาร์ท 1 (Shoot Me: Youth Part 1) เป็นอีพีที่ 3 ของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 26 มิถุนายน ค.ศ. 2018 และมีเพลงในอัลบั้มทั้งหมด 6 เพลง

**ที่มาและการเผยแพร่**
ในวันที่ 14 พฤษภาคม 2018 มีการรายงานข่าวว่าเดย์ซิกซ์จะกลับมาพร้อมกับอัลบั้มใหม่ในเดือนมิถุนายน และต้นสังกัด เจวายพีเอนเตอร์เทนเมนต์ ได้กล่าวว่า
หลังจากนั้น ในวันที่ 11 มิถุนายน ทางต้นสังกัดได้เผยแพร่ตารางการคัมแบค และเปิดเผยว่าวงจะปล่อยอีพีที่สามของพวกเขา ซึ่งมีชื่อว่า Shoot Me: Youth Part 1 ในวันที่ 26 มิถุนายน ต่อมา ตั้งแต่วันที่ 15 ถึง 19 มิถุนายน มีการเผยแพร่ภาพโปสเตอร์และภาพทีเซอร์ของสมาชิกแต่ละคน และตามด้วยภาพทีเซอร์ยูนิตในวันที่ 20
ในวันที่ 25 มิถุนายน ทีเซอร์ของมิวสิกวิดีโอสำหรับเพลงไตเติ้ล "Shoot Me" ถูกปล่อยออกมาบนช่องยูทูบทางการของทั้งเจวายพีและช่องวีไลฟ์ของวงเอง และในวันที่ 26 อีพีก็ได้เผยแพร่และวงจำหน่าย พร้อมกับมิวสิกวิดีโอเพลง "Shoot Me"

**องค์ประกอบ**
เพลงไตเติ้ลถูกบรรยายโดยบิลบอร์ด ว่า "มีความโดดเด่นและเต็มไปด้วยกลิ่นอายของพังก์ร็อก โดยมีซินธิไซเซอร์ที่ลื่นไหลเข้ามาอย่างดี ในท่อนตามชื่อเพลง “Shoot Me” บิลด์ขึ้นไปถึงจุดที่มีเสียงน่ากลัวกับท่อน “ปัง ปัง” ของคอรัสและจากนั้นก็สงบลงอย่างรวดเร็วก่อนที่จะทำงานอีกครั้งกับไดนามิกฮุคที่นำหน้าด้วยท่อนประสานที่ว่า "I'm OK, so if you want to hurt me, baby, just hurt me”

**การโปรโมต**
ในวันที่ 27 มถุนายน สองชั่วโมงหลักจากการเผยแพร่อัลบั้ม รายการ "Comeback Show" ได้ออกอากาศสดทางวีไลฟ์พร้อมด้วยสมาชิกของเดย์ซิกซ์ที่มาโปรโมตเพลงใหม่ นอกจากนี้ เดย์ซิกซ์ได้ทำการโปรโมตเพลงไตเติ้ลบนหลากหลายช่องเวทีเพลงในประเทศเกาหลีใต้ รวมถึงเวทีเอ็มเคานต์ดาวน์และมิวสิกแบงก์

**รายชื่อเพลง**

**ชาร์ต**

**ข้อมูลการเผยแพร่**

**อ้างอิง**
หมวดหมู่:อัลบั้มเพลงในปี พ.ศ. 2561
หมวดหมู่:เพลงในปี พ.ศ. 2561
หมวดหมู่:ซิงเกิลในปี พ.ศ. 2561
หมวดหมู่:อีพีภาษาเกาหลี
หมวดหมู่:อีพีของค่ายเจวายพีเอนเตอร์เทนเมนต์
หมวดหมู่:ยุทธการเกี่ยวข้องกับไทย

หมวดหมู่นี้คือยุทธการในประวัติศาสตร์ของไทย (พ.ศ. 1781–ปัจจุบัน)
หมวดหมู่:ประวัติศาสตร์การทหารของไทย
ทย
หมวดหมู่:ยุทธการเกี่ยวข้องกับฝรั่งเศส

หมวดหมู่นี้คือยุทธการในประวัติศาสตร์ของฝรั่งเศส (พ.ศ. 1386–ปัจจุบัน)
ฝ
หมวดหมู่:ยุทธนาวีเกี่ยวข้องกับไทย

หมวดหมู่นี้คือยุทธนาวีในประวัติศาสตร์ของไทย (พ.ศ. 1781–ปัจจุบัน)
ทย
หมวดหมู่:กองทัพเรือไทย
หมวดหมู่:ยุทธนาวีเกี่ยวข้องกับฝรั่งเศส

หมวดหมู่นี้คือยุทธนาวีในประวัติศาสตร์ของฝรั่งเศส (พ.ศ. 1386–ปัจจุบัน)
ฝ
หมวดหมู่:กองทัพเรือฝรั่งเศส
หมวดหมู่:ชาวสวีเดนแบ่งตามเชื้อสาย

หมวดหมู่:ชาวสวีเดน
หมวดหมู่:บุคคลแบ่งตามกลุ่มชาติพันธุ์หรือถิ่นกำเนิด
เดอะเบสต์เดย์ (อัลบั้มรวมเพลง)

เดอะเบสต์เดย์ (The Best Day) เป็นอัลบั้มรวมเพลงแรกของ วงดนตรีร็อกสัญชาติเกาหลีใต้ ถูกเผยแพร่โดย วาร์เนอร์มิวสิกเจแปน เมื่อวันที่ 6 มิถุนายน ค.ศ. 2018 ประกอบไปด้วยเพลงไตเติ้ลทุกเพลงตั้งแต่อีพีแรก เดอะ เดย์ จนถึงอัลบั้มเต็มที่สองคือ มูนไรส์, เพลง "Congratulations" และ "You Were Beautiful" ในรูปแบบภาษาอังกฤษ (English Ver.) รวมถึงเพลง "I Wait" ในภาษาญี่ปุ่น (Japanese Ver.)

**ที่มาและการเผยแพร่**
ในเดือนเมษายน 2018 มีการประกาศว่าอัลบั้มรวมเพลงอัลบั้มแรกของเดย์ซิกซ์จะออกเผยแพร่และวางจำหน่ายวันที่ 6 มิถุนายน

**การโปรโมต**
พวกเขาโปรโมตอัลบั้มนี้ด้วยการจัดคอนเสิร์ตแรกในประเทศญี่ปุ่น โดยใช้ชื่อคอนเสิร์ตว่า DAY6 1st LIVE in JAPAN “THE BEST DAY" ในวันที่ 13–14 มิถุนายน ที่โตเกียว และ โอซากะ และบัตรคอนเสิร์ตทั้งสองที่ถูกขายหมด

**รายชื่อเพลง**

**แบบฉบับ**
อัลบั้มนี้มีสองฉบับ ได้แก่ ฉบับปกติ (Regular Edition) และ ฉบับลิมิเต็ด (Limited Edition)- ฉบับปกติ (Regular Edition) (WPCL-12883): มาพร้อมกับซีดีเท่านั้น- ฉบับลิมิเต็ด (Limited Edition) (WPZL-31470): มาพร้อมกับดีวีดี และหนังสือเล่มเล็ก 40 หน้า (40-page booklet)

**ชาร์ต**

**ยอดขาย**

**อ้างอิง**
หมวดหมู่:อัลบั้มเพลงในปี พ.ศ. 2561
หมวดหมู่:เพลงในปี พ.ศ. 2561
หมวดหมู่:ซิงเกิลในปี พ.ศ. 2561
ปรากฏการณ์ทินดอลล์

ไฟล์:WaterAndFlourSuspensionLiquid.jpg|thumb|แป้งที่แขวนลอยในน้ำ ดูเป็นสีฟ้าเนื่องจากแสงที่กระเจิงมาถึงผู้ดู และแสงสีฟ้ากระเจิงจากอนุภาคแป้งมากกว่าแสงสีแดง
ปรากฏการณ์ทินดอลล์ (Tyndall effect) คือปรากฎการณ์การกระเจิงแสงในสารคอลลอยด์ หรือสารแขวนลอยที่มีอนุภาคเล็กมาก ปรากฏการณ์ทินดอลล์ มีส่วนคล้ายกับปรากฏการณ์เรย์ลีตรงที่ความเข้มของแสงที่กระเจิงแปรผกผันกับความยาวคลื่นยกกำลังสี่ ดังนั้น แสงสีฟ้าจึงกระเจิงมากกว่าแสงสีแดงเป็นอย่างมาก ตัวอย่างในชีวิตประจำวันได้แก่ ควันจากรถจักรยานยนต์โดยเฉพาะในจักรยานยนต์สองสูบซึ่งมีน้ำมันเครื่องที่เผาไหม้เป็นอนุภาคข้างต้น
ภายใต้ปรากฏการณ์ทินดอลล์ แสงที่มีความยาวคลื่นยาวจะผ่านออกไปได้ ในขณะที่แสงที่มีความยาวคลื่นสั้นจะกระเจิงแสงมากกว่า ปรากฏการณ์ทินดอลล์จะพบในอนุภาคที่อยู่ในขนาดเส้นผ่านศูนย์กลางประมาณ 40 ถึง 900 นาโนเมตร ซึ่งเป็นช่วงใกล้หรือต่ำกว่าเล็กน้อยกับความยาวของแสงที่ 400 ถึง 750 นาโนเมตร
ปรากฏการณ์ทินดอลล์ได้รับการตั้งชื่อตามนักฟิสิกส์ในศตวรรษที่ 19 จอห์น ทินดอลล์ ซึ่งเป็นคนแรกที่เริ่มศึกษาปรากฏการณ์อย่างกว้างขวาง

**การค้นพบ**
ก่อนที่จะค้นพบปรากฏการณ์นี้ จอห์น ทินดอลล์เป็นที่รู้จักจากผลงานเรื่องการดูดซับและการแผ่รังสีความร้อนในระดับโมเลกุล ซึ่งในการศึกษาในหัวข้อดังกล่าว จำเป็นที่จะต้องใช้อากาศที่ปราศจากฝุ่นละอองและอนุภาคต่าง ๆ และวิธีการที่ดีที่สุดในการตรวจหาอนุภาคเหล่านี้ ก็คือการฉายแสงจ้าไปในอากาศ   ในช่วงทศวรรษ 1860 จอห์น ทินดอลล์ทำการทดลองโดยการฉายแสงผ่านแก๊สและของเหลวต่าง ๆ จอห์น ทินดอลล์พบว่าเมื่อค่อย ๆ เติมควันเข้าไปในหลอดทดลองและฉายลำแสงเข้าไป ลำแสงดูเหมือนจะเป็นสีฟ้าในด้านข้างของหลอด และเป็นสีแดงในส่วนปลาย การค้นพบดังกล่าวทำให้ทินดอลล์สามารถเสนอปรากฏการณ์นี้ ซึ่งภายหลังตั้งชื่อตามเขา

**ตาสีฟ้า**
ตาสีฟ้า
นัยน์ตาสีฟ้าเกิดจากปรากฏการณ์ทินดอลล์ โดยเมื่อแสงผ่านเข้ามาในชั้นซึ่งโปร่งแสงภายในม่านตา บางส่วนของแสงดังกล่าวกระเจิงกลับออกมา โดยแสงที่มีความยาวคลื่นน้อยอย่างแสงสีฟ้าจะกระเจิงมากกว่า จึงเกิดเป็นสีฟ้าออกมาจากดวงตา สำหรับในตาสีน้ำตาลและดำ ชั้นดังกล่าวจะมีเมลานินซึ่งดูดกลืนแสงอยู่ ตาสีฟ้าเป็นตัวอย่างของสีจากโครงสร้าง ไม่ใช่สีจากรงควัตถุ

**อ้างอิง**

**ดูเพิ่มเติม**
 การกระเจิง- ปรากฏการณ์เรย์ลี
หมวดหมู่:ปรากฏการณ์ทางฟิสิกส์
หมวดหมู่:ปรากฏการณ์ทางแสง
หมวดหมู่:การกระเจิง
วัดสันทราย (จังหวัดลำปาง)

วัดสันทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงตาล อำเภอห้างฉัตร จังหวัดลำปาง มีที่ดินตั้งวัดมีเนื้อที่ 1 ไร่ 3 งาน 61 ตารางวา
วัดสันทรายสร้างเมื่อ พ.ศ. 2436 เดิมมีสภาพเป็นวัดที่ถูกทิ้งรกร้างมานาน เนื่องจากมีการย้ายถิ่นฐานของหมู่บ้าน ปัจจุบันได้รับการฟื้นฟูให้เป็นวัดที่มีสภาพของการเป็นวัดที่มีพระสงฆ์ประจำอยู่ และพัฒนาสภาพวัดให้สมบูรณ์ขึ้นใหม่
เจดีย์ 1 องค์ลักษณะทรวดทรงขององค์เจดีย์เป็นสถาปัตยกรรมล้านนา เป็นฐานสี่เหลี่ยมจตุรัส ฐานเขียงชั้นล่างเป็นฐานสูง เรือนธาตุเป็นชุดฐานปัทม์ย่อเก็จบนเรือนธาตุเป็นรูปทรงกลม เป็นชั้นชุดมาลัยเถา 3 ชุดรองรับองค์ระฆัง เหนือองค์ระฆังเป็นชั้นบัลลังค์ส่วนปลียอด ปลายยอดเจดีย์ประดับด้วยฉัตรโลหะ มีกำแพงแก้วล้อมรอบบริเวณตัวองค์เจดีย์ มีซุ้มประตูทางเข้าออก 

**รายนามเจ้าอาวาส**
 พระอธิการอิ่นคำ พ.ศ. 2436–2447- พระอธิการใจ อุตตโม พ.ศ. 2447–2507- พระแก้วมา จิตตปุญโญ พ.ศ. 2508–2514- พระไหล่ ฐานธมโม พ.ศ. 2514–2518- พระอธิการประเสริฐ ฐานวโร พ.ศ. 2519–2523- พระหลัน พ.ศ. 2526- พระสอน ฐิตปุญโญ

**อ้างอิง**
หมวดหมู่:โบราณสถานในจังหวัดลำปาง
สันทราย
หมวดหมู่:สิ่งก่อสร้างในอำเภอห้างฉัตร
วัดปงสนุกใต้

วัดปงสนุกใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอเมืองลำปาง จังหวัดลำปาง ที่ดินตั้งวัด มีเนื้อที่ 4 ไร่ 2 งาน 44 ตารางวา มีที่ธรณีสงฆ์จำนวน 1 แปลง เนื้อที่ 1 ไร่ 2 งาน 34 ตารางวา
วัดปงสนุกใต้ เดิมชื่อ วัดศรีจอมเมือง สร้างขึ้นพร้อมเมืองลำปาง ต่อมากลายเป็นวัดร้าง พระมหาเมืองแปงและเจ้าผู้ครองนครลำปางบูรณะสร้างขึ้นใหม่เมื่อ พ.ศ. 2320 วัดนี้ยังเป็นที่ฝังหลักเมืองหลักแรกเมื่อ พ.ศ. 2400 ในสมัยเจ้าวรญาณรังษี เจ้าผู้ครองนครลำปาง ต่อมาได้รับการบูรณะและยกฉัตรขึ้นเมือง พ.ศ. 2502
อาคารเสนาสนะประกอบด้วย อุโบสถ วิหารประดิษฐานพระพุทธรูปจตุรพิธ 4 องค์ ศาลาการเปรียญ กุฏิ หอสมุด และหอพระไตรปิฎก ปูชนียวัตถุที่สำคัญมีเจดีย์ 1 องค์ ปราสาทหรือมณฑป 1 หลัง และวิหารพระนอน 1 หลัง  ลักษณะรูปทรงมณฑปหรือปราสาทเป็นสถาปัตยกรรมทรงไทยใหญ่ ศิลปะล้านนาผสมพม่าและจีน เป็นลักษณะรูปทรงจัตุรมุข 4 ทิศ ฝาผนังบรรจุพระพุทธรูปโลหะ 1000 องค์ มีพระประธานในมณฑปหันหน้าออกทั้ง 4 ทิศส่วนองค์เจดีย์มีกำแพงแก้วล้อมรอบ ฐานสี่เหลี่ยมจตุรัส มีฐานปัทม์ย่อเก็จบนฐานเขียงชั้นล่างเหนือเรือนธาตุขึ้นไปเป็นชั้นฐานปัทม์ทรงกลมรองรับองค์ระฆัง เหนือองค์ระฆังเป็นชั้นบัลลังค์รองรับปล้องไฉน ปลียอดประดับปลายยอดด้วยโลหะฉลุลวดลาย

**อ้างอิง**
หมวดหมู่:โบราณสถานในจังหวัดลำปาง
ปงสนุกใต้
แท็กทีม

ไฟล์:WWE-Triple-Threat-Tag-Title-Match in progress,-RLA-Melb-10.11.2007.jpg|right|thumb|upright|การแสดงแมตช์แท็กทีมสามเส้าสำหรับเวิลด์แท็กทีมแชมเปียนชิปดับเบิลยูดับเบิลยูอี เชลตัน เบนจามิน (บนเสื่อ) จากเดอะเวิลส์เกรตเทสต์แท็กทีม ที่โดดเดี่ยวในมุมของแชมป์ เคด และเมอร์ด็อก ที่แยกไปจากชาร์ลี ฮาส ผู้เป็นคู่หู โดยทีมใดทีมหนึ่งเหล่านี้สามารถแท็กทีมที่สาม ซึ่งเป็นเดอะไฮแลนเดอส์
แท็กทีม (tag team) เป็นประเภทของมวยปล้ำอาชีพที่มีการแข่งระหว่างทีมของนักมวยปล้ำหลายคน ซึ่งแท็กทีมอาจประกอบด้วยนักมวยปล้ำที่ปกติจะปล้ำในการแข่งประเภทเดี่ยว แต่โดยทั่วไปแล้วประกอบด้วยทีมที่จัดตั้งขึ้นซึ่งต่อสู้กันเป็นประจำในฐานะหน่วยหนึ่ง รวมถึงมีชื่อทีมและเอกลักษณ์
ในการแข่งแบบทีมส่วนใหญ่ อนุญาตให้มีผู้เข้าแข่งขันเพียงคนเดียวต่อทีมในแต่ละครั้ง จากสถานะนี้ในฐานะนักมวยปล้ำซึ่งปฏิบัติการอยู่หรือถูกกติกาอาจได้เปลี่ยนมือโดยการสัมผัสทางกายภาพ โดยทั่วไปแล้วจะเป็นแท็กจากฝ่ามือซึ่งคล้ายกับไฮไฟฟ์
ทั้งนี้ การแข่งแบบทีมเป็นหลักสำคัญของมวยปล้ำอาชีพตั้งแต่ช่วงกลางคริสต์ศตวรรษที่ยี่สิบ และการเลื่อนตำแหน่งส่วนใหญ่ได้อนุมัติส่วนแชมป์สำหรับแท็กทีม
ไฟล์:Chris Harris, James Storm, and Gail Kim aka Americas Most Wanted at TNA Impact taping in Orlando Florida.jpg|thumb|right|200px|อเมริกาโมสต์วอนเทด (คริส แฮร์ริส (ด้านหลัง) เจมส์ สตอร์ม และคนรับใช้ เกล คิม)) ซึ่งเป็นอดีตแท็กทีมที่ปล้ำให้กับทีเอ็นเอ

**ประวัติ**
แท็กทีมชิงแชมป์ "โลก" ได้มีการเลื่อนตำแหน่งในซานฟรานซิสโกเมื่อช่วงต้นคริสต์ทศวรรษ 1950 แมตช์แท็กกับทีมชายสามคนได้รับการพัฒนา และในบางพื้นที่ มีการจัดตั้งหมวดแชมป์สำหรับทีมเหล่านี้ แต่แนวคิดนี้ไม่ได้รับความนิยมอย่างกว้างขวาง นอกประเทศเม็กซิโก แมตช์แท็กหลายคนได้รับการมองว่าเป็นการดึงดูดความสนใจพิเศษ
โดยทั่วไปแล้ว จะมีการชิงแชมป์แท็กทีม และป้องกันโดยทีมสองคน อย่างไรก็ตาม ระหว่างคริสต์ทศวรรษ 1970 และคริสต์ทศวรรษ 1980 กลุ่มที่ประกอบด้วยสามคนที่โดดเด่นในเอ็นดับเบิลยูเอ ที่รู้จักกันในชื่อเดอะแฟบิวลัสฟรีเบิดส์ ได้ชนะการแข่งแท็กทีมระดับภูมิภาคหลายครั้ง และได้รับอนุญาตให้ใช้การรวมกันของสมาชิกของกลุ่มในการป้องกันตำแหน่ง ส่วนในเคเฟบ สิ่งนี้ทำให้ผู้ท้าชิงเตรียมพร้อมสำหรับการต่อสู้เพื่อชิงตำแหน่งที่จะเกิดขึ้นได้ยากเนื่องจากผู้ท้าชิงไม่รู้ว่าพวกเขากำลังเผชิญหน้าใครอยู่ นี่เป็นกลไกที่มีประสิทธิภาพและยังคงถูกใช้โดยบริษัทมวยปล้ำอื่น ๆ ข้อกำหนดนี้กลายเป็นที่รู้จักในชื่อ "กติกาฟรีเบิร์ด"
โครงเรื่องทั่วไปคืออดีตคู่แท็กทีมที่ทะเลาะกัน ซึ่งจะจุดประกายความบาดหมางอย่างสม่ำเสมอ สิ่งนี้สามารถใช้เมื่อสมาชิกคนหนึ่งถูกเรียกให้พัฒนากิมมิกใหม่

**ดูเพิ่ม**
 รายชื่อตำแหน่งชนะเลิศแท็กทีม

**แหล่งข้อมูลอื่น**
 แท็กทีม
หมวดหมู่:สแลงในมวยปล้ำอาชีพ
หมวดหมู่:มวยปล้ำแท็กทีม
จีราจัซ

จีราจัซ (Ciracas) เป็นตำบลในจาการ์ตาตะวันออก ตั้งอยู่ทางใต้สุดของกรุงจาการ์ตา เมืองหลวงของประเทศอินโดนีเซีย

**เขตการปกครอง**
ตำบลจีราจัซแบ่งออกเป็น 5 หมู่บ้าน (เกอลูราฮัน) ดังนี้:
*จีบูบูร์ - รหัสไปรษณีย์ 13720
*เกอลาปาดูวาเวอตัน - รหัสไปรษณีย์ 13730
*จีราจัซ - รหัสไปรษณีย์ 13740
*ซูซูกัน - รหัสไปรษณีย์ 13750
*รัมบูตัน - รหัสไปรษณีย์ 13830

**อ้างอิง==
กฎมนเทียรบาล

ไฟล์:Kotmonthianban-kotmaitrasamduang.jpg|thumb|upright=1.2|สำเนากฎมนเทียรบาลที่จัดแสดงในสภาผู้แทนราษฎรไทย
กฎมนเทียรบาล บ้างสะกดเป็น กฎมณเฑียรบาล เป็นตัวบทกฎหมายในประวัติศาสตร์ไทยตั้งแต่สมัยอยุธยา (พุทธศตวรรษที่ 19–24) ที่บัญญัติเกี่ยวกับพระราชกรณียกิจของพระมหากษัตริย์ ราชสำนัก และรัฐบาล ในแง่หนึ่งทำหน้าที่เหมือนรัฐธรรมนูญช่วงอยุธยาตอนต้น หลังอยุธยาล่มสลาย กฎมนเทียรบาลเป็นหนึ่งในกฎหมาย 27 เรื่องที่ประมวลเข้าเป็นกฎหมายตราสามดวงใน พ.ศ. 2348 ตามรับสั่งของพระบาทสมเด็จพระพุทธยอดฟ้าจุฬาโลกมหาราช
ปัจจุบัน กฎมนเทียรบาลจำนวนหนึ่งยังมีผลอยู่ โดยมีอายุย้อนไปถึงรัชสมัยพระบาทสมเด็จพระมงกุฎเกล้าเจ้าอยู่หัว (ครองราชย์ พ.ศ. 2453–2468) กฎที่สำคัญที่สุดคือกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 ซึ่งรัฐธรรมนูญไทยยอมรับให้ใช้ได้

**อ้างอิง**

**บรรณานุกรม**
isbn=9781501725968

**แหล่งข้อมูลอื่น**
หมวดหมู่:กฎหมายไทย
หมวดหมู่:พระมหากษัตริย์ไทย
ชินเดนไค

ไฟล์:Shindenkai-Kanji-Shodo.jpg|thumb|ชินเดนไค โชโด (คันจิ) สัญลักษณ์
ชินเดนไค (ชินเดนไค) เป็นสาขาหนึ่งของศิลปะการป้องกันตัว หลักการของชินเด็นไคนั้นขึ้นอยู่กับเทคนิค โดย ฮามิด โซลทานิ เป็นผู้บุกเบิกและเปิดตัวครั้งแรก ในปี 2008 ปัจจุบันศูนย์ฝึกสำนักงานใหญ่อยู่ในเมืองฮัมบูวร์ค ชินเดนไค เป็นคำภาษาญี่ปุ่นสองคำรวมกันเป็นคำเดียว ซึ่ง "ชินเดน" หมายถึง 'บรรพบุรุษ' และ "ไค" หมายถึง 'ความสามัคคี' เมื่อรวมกันแล้วความหมายของ ชินเดนไค คือความกลมกลืนระหว่างศิลปะการต่อสู้แบบเก่าและแบบใหม่ ศิลปะการต่อสู้แบบนี้เป็นกิ่งก้านสาขาการต่อสู้ของเคียวคุชิน

**สัญลักษณ์หรือโลโก้**
สัญลักษณ์หรือโลโก้ ของ ชินเดนไค เป็นรูปภูเขาในวงกลม มีหมายความว่า ผู้ต่อสู้ต้องต่อสู้ด้วยพลังทั้งหมดเพื่อเอาชนะความยากลำบาก เพื่อไปถึงยอดเขา ตรงกลางวงกลมเล็กๆ เป็นกำปั้น ซึ่งเป็นสัญลักษณ์ของความสามัคคีและพลังของผู้ต่อสู้ทั้งหมด

**การแข่งขัน**
ในส่วนของการแข่งขันผู้ต่อสู้จะใช้ศิลปะการป้องกันตัวให้สมบูรณ์ใน 2 ฝ่าย คือ กะตะ (รูปแบบการเคลื่อนไหว) และคุมิเตะ (การต่อสู้) การแข่งขันในส่วนของกะตะ จะแข่งขันกันใน 2 รูปแบบ คือการปฏิบัติจริงและการสาธิต ในส่วนของ คุมิเตะ ผู้เข้าร่วมแข่งขันจะแข่งกันใน 3 รูปแบบ คือ คาราเต้ คิกบ็อกซิ่ง และการต่อสู้

**ซาบากิ**
มนุษย์ทุกคนตอบสนองต่อการกระทำตามสัญชาตญาณ ยกตัวอย่างเช่น หากรถยนต์หรือวัตถุเข้าใกล้บุคคล บุคคลนั้นจะเปลี่ยนเส้นทางเพื่อหลีกเลี่ยงผลกระทบ ปฏิกิริยาทางธรรมชาตินี้เรียกว่า ซาบากิ แน่นอนว่าปฏิกิริยานี้แตกต่างกันไปในแต่ละบุคคล ขึ้นอยู่กับสภาพจิตใจและร่างกายของพวกพวกเขา ซาบากิ (การเคลื่อนไหวทั้งร่างกาย) ซึ่งใช้ในกีฬาส่วนใหญ่ในปัจจุบัน ในส่วนของชินเดนไค นั้นเพื่อการบรรลุเงื่อนไขสูงสุดและการแสดงซาบากิ การฝึกพิเศษก็เสร็จสิ้น ซึ่งผู้ต่อสู้จะต่อสู้ปรับปรุงเวลาตอบสนองต่อปฏิกิริยาใด ๆ โดยการได้รับการฝึกอบรมพิเศษในสถานการณ์ต่างๆ ช่วยให้ผู้ต่อสู้สามารถพัฒนาทักษะของตนเองและเอาชนะความท้าทายต่างๆ ได้เกือบทุกครั้ง ในการฝึกอบรมนี้ พวกเขาได้รับการออกแบบเพื่อหลีกเลี่ยงการเผชิญหน้าแบบตัวต่อตัว เมื่อใช้เทคนิค ซาบากิ นักสู้จะวางตำแหน่งตัวเองได้ดีขึ้นจากแนวรุกไปสู่จุดบอด จุดบอดเป็นตำแหน่งในอุดมคติที่สุดสำหรับนักสู้ทุกคนในการแสดงเทคนิคใดๆ ซึ่งซาบากิ ก่อตั้งโดย ฮิเดยูกิ อาชิฮาระ ในปี 1980 และย้ายไปตะวันออกกลางโดย ฮามิด โซลทานิ ในปี 1994 จากรุ่นแรกของ เคียวคุชิน ทุกวันนี้มีเทคนิคสไตล์ ซาบากิ มากมายที่ใช้ในศิลปะการต่อสู้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2021-06-04 - shindenkai- Shindenkai
คาราเต้
หมวดหมู่:การบันเทิง
หมวดหมู่:ศิลปะการต่อสู้ของยุโรป
หมวดหมู่:ศิลปะการต่อสู้ของเยอรมนี
หมวดหมู่:ศิลปะการต่อสู้ของญี่ปุ่น
หมวดหมู่:กีฬาที่มีต้นกำเนิดในประเทศญี่ปุ่น
แม่แบบ:บทความคัดสรร/กรกฎาคม 2564

สัญลักษณ์ของสากลที่สี่
สากลที่สี่ (สัญลักษณ์ในภาพ) เป็นองค์การระหว่างประเทศสังคมนิยมปฏิวัติอันประกอบด้วยสาวกของเลออน ทรอตสกี (หรือเรียก Trotskyist) ซึ่งมีเป้าหมายที่เปิดเผยได้แก่การล้มล้างทุนนิยมโลกและการสถาปนาสังคมนิยมโลกผ่านการปฏิวัติโลก สากลที่สี่ก่อตั้งขึ้นในประเทศฝรั่งเศสในปี 1938 เมื่อหลังถูกขับออกจากสหภาพโซเวียต ทรอตสกีและสาวกมองว่าสากลที่สามหรือโคมินเทิร์น (Comintern) เป็นหุ่นเชิดของลัทธิสตาลิน จึงไม่อาจนำชนชั้นกรรมกรทั่วโลกให้มีอำนาจทางการเมืองได้ นักลัทธิทรอตสกีจึงตั้งองค์การของพวกตนขึ้นเพื่อแข่งขัน
ในปัจจุบัน ไม่มีสากลที่สี่ที่เป็นองค์การหนึ่งเดียวที่เชื่อมแน่นรวมเข้าด้วยกัน ตลอดการมีอยู่และประวัติศาสตร์ส่วนใหญ่ขององค์การ สากลที่สี่ถูกตามล่าโดยเจ้าหน้าที่ของพลาธิการกิจการภายในประชาชน (NKVD) ถูกปราบปรามทางการเมืองในประเทศ เช่น ประเทศฝรั่งเศสและสหรัฐ และถูกผู้สนับสนุนสหภาพโซเวียตปฏิเสธโดยมองว่าเป็น "ผู้เรียกร้องที่ไม่มีความชอบธรรม" สากลที่สี่ดิ้นรนเพื่อคงรักษาการติดต่อภายใต้ภาวะการถูกสลายและปราบปรามระหว่างสงครามโลกครั้งที่สอง เนื่องจากข้อเท็จจริงว่าการก่อการกำเริบของชนกรรมาชีพหลังจากนั้นมักอยู่ภายใต้อิทธิพลของนักลัทธิสตาลินและกลุ่มชาตินิยมสายก่อสงครามที่เข้ากับสหภาพโซเวียต นำไปสู่ความปราชัยสำหรับสากลที่สี่และนักลัทธิทรอตสกี ซึ่งหลังจากนั้นไม่มีอิทธิพลที่มีความหมายมากนักอีกต่อไป
กระนั้นในหลายส่วนของโลกรวมทั้งลาตินอเมริกา ยุโรป และเอเชียยังมีการรวมกลุ่มนักลัทธิทรอตสกีขนาดใหญ่ซึ่งดีงดูดผู้มีจุดยืนต่อต้านลัทธิสตาลินและการคุ้มครองลัทธิสากลนิยมของชนกรรมาชีพ ในกลุ่มเหล่านี้จำนวนหลายกลุ่มยังคงใช้ชื่อว่า "สากลที่สี่" โดยรวมอยู่ในชื่อองค์กร หรือเอกสารจุดยืนทางการเมืองที่สำคัญ หรือทั้งสองอย่าง (อ่านต่อ...)
บทความคัดสรรก่อนหน้านี้: สโมสรฟุตบอลลิเวอร์พูล – นูกูอาโลฟา – รอบประจำเดือนที่เก็บถาวร – บทความคัดสรรอื่น ๆ
สหพันธ์เคอร์ลิงโลก

สหพันธ์เคอร์ลิงโลก (World Curling Federation; WCF) เป็นองค์กรกำกับดูแลระดับโลกที่ให้การรับรองกีฬาเคอร์ลิง โดยมีสำนักงานอยู่ที่เมืองเพิร์ธ ประเทศสกอตแลนด์ ก่อตั้งขึ้นจาก สหพันธ์เคอร์ลิงนานาชาติ (International Curling Federation; ICF) เมื่อมีการผลักดันสถานะให้เป็นกีฬาโอลิมปิกฤดูหนาว เปลี่ยนชื่อในปี พ.ศ. 2533
ปัจจุบันมีสมาคมเป็นสมาชิก 67 แห่ง โดยล่าสุดที่เพิ่มเข้ามาคือสหพันธ์เคอร์ลิงเคนยาในปี พ.ศ. 2564

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์ฮอกกี้น้ำแข็งนานาชาติ

สหพันธ์ฮอกกี้น้ำแข็งนานาชาติ (International Ice Hockey Federation; IIHF; Fédération internationale de hockey sur glace; Internationale Eishockey-Föderation) เป็นองค์กรปกครองทั่วโลกสำหรับกีฬาฮอกกี้น้ำแข็งและฮอกกี้อินไลน์ มีสำนักงานอยู่ในซูริก ประเทศสวิตเซอร์แลนด์ และถึงแม้ว่าจะมีประเทศสมาชิก 81 ประเทศ แต่เกือบสองในสามของผู้เล่นที่ลงทะเบียนเป็นชาวอเมริกาเหนือ
สหพันธ์ฮอกกี้น้ำแข็งนานาชาติรักษาอันดับโลกไอไอเอชเอฟตามการแข่งขันฮอกกี้น้ำแข็งระดับนานาชาติ กฎการเล่นสำหรับกิจกรรมไอไอเอชเอฟ แตกต่างจากฮอกกี้ในอเมริกาเหนือและกฎของลีกฮอกกี้ระดับชาติ (NHL) การตัดสินใจของไอไอเอชเอฟสามารถยื่นอุทธรณ์ผ่านศาลอนุญาโตตุลาการกีฬาในเมืองโลซาน ประเทศสวิตเซอร์แลนด์ สหพันธ์ฮอกกี้น้ำแข็งนานาชาติมีหอเกียรติยศของตนเองสำหรับฮอกกี้น้ำแข็งระดับนานาชาติ หอเกียรติยศของสหพันธ์ฮอกกี้น้ำแข็งนานาชาติก่อตั้งขึ้นในปี พ.ศ. 2540 และตั้งอยู่ภายในหอเกียรติยศของฮอกกี้ ตั้งแต่ปี พ.ศ. 2541

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์ลูชนานาชาติ

สหพันธ์ลูชนานาชาติ (International Luge Federation; Fédération Internationale de Luge de Course; FIL; Internationaler Rennrodelverband) เป็นสหพันธ์ระหว่างประเทศหลักสำหรับกีฬาลูจทั้งหมด ก่อตั้งขึ้นโดย 13 ประเทศที่เมืองดาวอส ประเทศสวิตเซอร์แลนด์ในปี พ.ศ. 2500 จนถึงปี พ.ศ.2552 มีสมาชิกของสมาคมลูจแห่งชาติ 53 แห่ง และสำนักงานใหญ่ตั้งอยู่ในเมืองแบร์ชเทิสกาเดิน ประเทศเยอรมนี

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์สกีนานาชาติ

สหพันธ์สกีนานาชาติ (Fédération internationale de ski; FIS; International Ski Federation) เป็นหน่วยงานระดับนานาชาติสูงสุดที่กำกับดูแลการเล่นสกีและสโนว์บอร์ด ก่อตั้งขึ้นเมื่อวันที่ 2 กุมภาพันธ์ พ.ศ. 2467 ในเมืองชามอนี ประเทศฝรั่งเศส เอฟไอเอสรับผิดชอบด้านกีฬาโอลิมปิกฤดูหนาวของการเล่นสกีลงเขา สกีข้ามทุ่ง สกีกระโดดไกล สกีนอร์ดิกผสม สกีลีลา และสโนว์บอร์ด สหพันธ์สกีนานาชาติยังรับผิดชอบในการกำหนดกฎการแข่งขันระหว่างประเทศ ปัจจุบันองค์กรมีสมาชิกสมาคมสกีแห่งชาติ 118 สมาคมและตั้งอยู่ในเมืองโอเบอร์โฮเฟินอัมทูเนอร์เซ ประเทศสวิตเซอร์แลนด์

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
เสมอใจ จินดารักษ์

คุณหญิงเสมอใจ จินดารักษ์ หรือ เสมอใจ สวัสดิ์-ชูโต (นามเดิม เสมอ อมาตยกุล; 15 กุมภาพันธ์ พ.ศ. 2435 – 10 สิงหาคม พ.ศ. 2521) นามปากกา ซันเฟลาเวอร์ เป็นธิดาของเสวกเอก พระยาภูบาลบันเทิง (ประยูร อมาตยกุล) เป็นภรรยาของพระยาจินดารักษ์ (จำลอง สวัสดิ์-ชูโต) และเป็นนักแปลหญิงคนแรกของประเทศไทย

**ประวัติ**
คุณหญิงเสมอใจเกิดเมื่อวันที่ 15 กุมภาพันธ์ พ.ศ. 2435 มีนามเดิมว่า เสมอ อมาตยกุล เป็นธิดาของเสวกเอก พระยาภูบาลบันเทิง (ประยูร อมาตยกุล) กับคุณหญิงตระกูล ภูบาลบันเทิง มารดาเป็นธิดาของพระปรีชากลการ (สำอาง อมาตยกุล) หลังพระปรีชากลการถูกประหารชีวิต แฟนนี นอกซ์ ภรรยาของพระปรีชากลการพาคุณหญิงตระกูลไปเมืองนอกด้วย ด้วยเหตุนี้คุณหญิงตระกูลจึงมีทักษะภาษาอังกฤษ เมื่อกลับมาตุภูมิจึงเป็นล่ามหญิงคนแรกของประเทศไทย ครั้นคุณหญิงเสมอใจมีอายุได้สองขวบ จึงได้รับพระราชทานนามว่า "เสมอ" เพราะเกิดในตระกูลที่เสมอกันทั้งฝ่ายบิดาและมารดา
คุณหญิงเสมอใจสมรสกับพระยาจินดารักษ์ (จำลอง สวัสดิ์-ชูโต) อดีตรัฐมนตรีช่วยว่าการกระทรวงมหาดไทย ในรัฐบาลจอมพล แปลก พิบูลสงคราม มีบุตรด้วยกันสี่คน ได้แก่ จำแลง, ดุษฎี, วลัย และพลตำรวจตรี จำทูล สวัสดิ์-ชูโต ซึ่งสหรัถ สังคปรีชา เป็นเหลนของเธอในสายของจำแลง สวัสดิ์-ชูโต นอกจากนี้พระยาและคุณหญิงจินดารักษ์ยังดูแลอรุณ อมาตยกุล (น้าของคุณหญิง) และเยาวเรศ อมาตยกุล (อาของคุณหญิง) คู่สามีภรรยาซึ่งไม่มีบุตรด้วยกัน หลังสองสามีภรรยาสิ้นชีพไปแล้ว ก็ได้มอบมรดกต่าง ๆ แก่คุณหญิงเสมอใจ
คุณหญิงเสมอใจถึงแก่อนิจกรรม เมื่อวันที่ 10 สิงหาคม พ.ศ. 2521 สิริอายุ 81 ปี พระราชทานเพลิงศพเมื่อวันที่ 11 ธันวาคม พ.ศ. 2521

**งานเขียน**
คุณหญิงเสมอใจใช้นามปากกว่า "ซันเฟลาเวอร์" แปลว่าดอกทานตะวัน เพราะเป็นดอกไม้ที่สู้แดดเสมอ สอดคล้องกับชื่อตัวคือ "เสมอ" และหากเขียนซันเฟลาเวอร์เป็นภาษาอังกฤษ ก็จะเขียนขึ้นต้นด้วยตัว S เช่นเดียวกับชื่อจริงของเธอ
คุณหญิงเสมอใจสามารถแปลนวนิยายภาษาต่างประเทศเป็นภาษาไทยโดยเข้าถึงอรรถรสทางภาษา ถือเป็นสตรีไทยเพียงไม่กี่คนในยุคนั้นที่รู้ภาษาอังกฤษและไทยเป็นอย่างดี ในขณะนั้นมีนักแปลผู้หญิงอยู่ก่อนสองคนคือ ลม่อม สีบุญเรือง นามปากกา ยูปีเตอร์ และแดรดนอท ซึ่งแปลบทความลงหนังสือพิมพ์ จีนโนสยามวารศัพท์ รวมถึง พงศาวดารญี่ปุ่น เมื่อ พ.ศ. 2456  และอีกคนคือหม่อมเจ้าศุขศรีสมร เกษมศรี (ร่วมกับสามีคือมหาอำมาตย์ตรี หม่อมเจ้าพูนศรีเกษม เกษมศรี) นามปากกา ศ.ร. หรือ ศะระ เป็นผู้แปลและเรียบเรียงเรื่อง เต็ลมา (Thelma) ส่วนคุณหญิงเสมอใจ ใช้นามปากกว่า ซันเฟลาเวอร์ แปลนวนิยายเรื่อง ไข่มุกซึ่งมีค่า (The Pearl of Great Price) ซึ่งเป็นการแปลและถอดความหมายของนวนิยายทั้งเล่ม ถือว่าคุณหญิงเสมอใจ เป็นนักแปลหญิงคนแรกของประเทศไทย หลังจากนั้นไม่นานคุณหญิงเสมอใจแปลนวนิยายเรื่อง มรดกชั่วร้ายของตระกูล ซึ่งปกของหนังสือเล่มนี้มีภาพประกอบวาดโดยขุนปฏิภาคพิมพ์ลิขิต (เปล่ง ไตรปิ่น)

**ลำดับสาแหรก**

**เครื่องราชอิสริยาภรณ์**

**อ้างอิง**
หมวดหมู่:คุณหญิง
หมวดหมู่:นักแปลชาวไทย
หมวดหมู่:สกุลอมาตยกุล
หมวดหมู่:สกุลสวัสดิ์-ชูโต
หมวดหมู่:สกุลไกรฤกษ์
ลอโมดัว

ลอโมดัว (L'Homme au doigt; ชายชี้นิ้ว) เป็นประติมากรรมบรอนซ์ที่สร้างขึ้นในปี 1947 โดยอัลแบร์โต จาโกเมตตี หลังชิ้นงานนี้ถูกขายไปด้วยมูลค่า 141.3 ล้านดอลลาร์สหรัฐ เมื่อ 11 พฤษภาคม 2015 ลอโมดัวกลายเป็นประติมากรรมที่แพงที่สุดในโลก
จาโกเมตตีสร้างแคสต์ของประติมากรรมนี้รวมหกชิ้น และอีกหนึ่งชิ้นเป็นพรูฟของศิลปิน ปัจจุบันลอโมดัวเป็นชิ้นงานในของสะสมของพิพิธภัณฑ์ศิลปะสมัยใหม่ในนิวยอร์ก, หอศิลป์เทตในสหราชอาณาจักร, ศูนย์ศิลปะดิมอยน์ และอีกหนึ่งชิ้นอยู่ในพิพิธภัณฑ์แห่งหนึ่ง ส่วนชิ้นงานที่เหลือเป็นสมบัติของสะสมส่วนบุคคลหรือขององค์กร
ลอโมดัวถูกขายไปด้วยมูลค่า 126 ล้านดอลลาร์ หรือหากรวมค่าดำเนินการแล้วอยู่ที่ 141.3 ล้านดอลลาร์ ที่การประมูลของคริสทีส์ นิวยอร์ก เมื่อ 11 พฤษภาคม 2015 ที่จัดขึ้นในชื่อ Looking Forward to the Past ราคาซื้อขายนี้ทำให้ชิ้นงานนี้กลายเป็นประติมากรรมที่แพงที่สุดในโลก ชิ้นงานนี้เดิมเคยเป็นของสะสมส่วนตัวของเชลเดิน ซอโล มาก่อนเป็นเวลากว่า 45 ปี
คริสทีส์เรียกขานงานชิ้นนี้ว่าเป็น "งานชิ้นเอกที่หายากยิ่ง" (rare masterpiece) และเป็น "ประติมากรรมที่มีความเป็นตัวแทนมากที่สุดและชวนให้นึกถึงจาโกเมตตีมากที่สุด" พร้อมทั้งคาดการณ์มูลค่าประมูลตอนแรกไว้ที่ราว 130 ล้านดอลลาร์
ลอมกีมาร์ช I งานอีกชิ้นของจาโกเมตตี ก็เป็นหนึ่งประติมากรรมที่แพงที่สุดในโลกเช่นกัน ด้วยราคาประมูล 65 ล้านปอนด์ (104.3 ล้านดอลลาร์) ที่ซอเธบีส์ ลอนดอน เมื่อ 3 กุมภาพันธ์ 2010

**อ้างอิง==
กาลารามมนเทียร

กาลารามมนเทียรแห่งนาศิก
กาลารามมนเทียร เป็นมนเทียรเก่าแก่ บูชาพระราม ตั้งอยู่ในย่านปัญจวตีของเมืองนาศิก รัฐมหาราษฏระ ประเทศอินเดีย คำว่ากาลาราม แปลตรงตัวว่าพระราม (ราม) องค์สีดำ (กาลา)
เชื่อกันว่ามนเทียรเล่าว่ามนเทียรถูกสร้างขึ้นมาในศตวรรษที่ 7 ตำนานกล่าวว่าขณะมนเทียรถูกโจมตีโดยกองทัพอิสลาม เทวรูปของพระรามถูกโยนลงไปในแม่น้ำโคทาวรีซึ่งติดกับมนเทียรเพื่อป้องกันเทวรูปจากการถูกทุบทำลาย มนเทียรใหม่ต่อมาสร้างขึ้นโดยสารทาร รังคาราว โอเธกร (Sardar Rangarao Odhekar) ในราวปี 1788 ตำนานกล่าวว่าโอเธกรมีฝันนิมิตเห็นเทวรูปพระรามองค์สีดำลอยอยู่ในแม่น้ำโคทาวรี โอเธกรจึงออกค้นหาและก็พบเทวรูปลอยอยู่ที่แม่น้ำจริง ๆ ตำนานการค้นพบเทวรูปนี้ยังเป็นส่วนสำคัญหนึ่งของประวัติศาสตร์ท้องถิ่นของเมืองนาศิกเองเช่นกัน
มนเทียรเคยมีบทบาทสำคัญมากในขบวนการเพื่อสิทธิของทลิต บี อาร์ อัมเพทกร ได้นำการประท้วงด้านนอกมนเทียรในเมื่อ 2 มีนาคม 1930 เพื่อเรียกร้องให้มนเทียรเปิดรับชาวทลิตเข้าไปสักการะในมนเทียรได้

**อ้างอิง**

**แหล่งข้อมูลอื่น**
หมวดหมู่:โบสถ์พราหมณ์ในรัฐมหาราษฏระ
หมวดหมู่:โบสถ์พระราม
หมวดหมู่:นาศิก
หมู่ภูตนาถเทวาลัย (พาทามิ)

หมู่ภูตนาถเทวาลัย (ಭೂತನಾಥ ಗುಚ್ ದೇವಸ್ಥಾನ; Bhutanatha group) เป็นหมู่เทวาลัยหินทรายบูชาเทพเจ้าพระนามว่า ภูตนาถ ตั้งอยู่ในเมืองพาทามิ รัฐกรณาฏกะ ประเทศอินเดีย โดยประกอบด้วยภูตนาถเทวาลัย หรือหมู่เทวาลัยหมายเลข 1 ตั้งอยู่ทางตะวันออกของทะเลสาบ มีลักษณะทางสถาปัตยกรรมแบบอินเดียเหนือและใต้ยุคแรกผสมผสาน มณฑปเปิดยื่นเข้าไปในทะเลสาบ และมัลลิการชุนเทวาลัย (Mallikarjuna) หรือหมู่เทวาลัยหมายเลข 2 ซึ่งมีขนาดเล็กกว่า ตั้งอยู่ทางตะวันออกเฉียงเหนือของทะเลสาบ มีสถาปัตยกรรมแบบสูงชันเป็นขั้นดังที่พบทั่วไปในสถาปัตยกรรมแบบกัลยาณีจาลุกยะ เทวาลัยส่วนในของหมู่เทวาลัยหมายเลข 1 สร้างขึ้นในราวศตวรรษที่ 7 ตอนปลาย สมัยพาทามิจาลุกยะ ส่วนมณฑปเปิดเข้าทะเลสาบนั้นสร้างขึ้นในศตวรรษที่ 11 สมัยกัลยาณีจาลุกยะ หมู่ภูตนาถเทวาลัยแห่งพาทามิจึงมีลักษณะทางสถาปัตยกรรมที่หลากหลายอยู่รวมกัน

**อ้างอิง**

**บรรณานุกรม**
 oclc = 37526233- isbn= 81-7017-312-4
โบสถ์ริดดาร์ฮ็อลเมน

โบสถ์ริดดาร์ฮ็อลเมน (Riddarholmskyrkan; Riddarholmen Church) เป็นโบสถ์คริสต์ของอดีตแอบบียุคกลาง ตั้งอยู่ในสต็อกโฮล์ม ประเทศสวีเดน เป็นสถานที่ไว้พระบรมศพของพระบรมวงศานุวงศ์ของสวีเดนส่วนใหญ่
โบสถ์ตั้งอยู่บนเกาะริดดาร์ฮ็อลเมน ใกล้กับพระราชวังหลวง ศาสนพิธีในโบสถ์สิ้นสุดไปตั้งแต่ปี 1807 และในปัจจุบันโบสถ์มีไว้เพื่อใช้งานในพิธีศพและพิธีระบึกเท่านั้น กษัตริย์สวีเดนทุกพระองค์นับตั้งแต่กุสตัฟฟัส อะดัลฟัส (สิ้นพระชนม์ 1632) ถึง กุสตีฟที่ห้า (สิ้นพระชนม์ 1950) ฝังพระบรมศพไว้ที่นี่ ยกเว้นแต่เพียงคริสตีนาแห่งสวีเดนซึ่งฝังอยู่ที่บาซิลิกาเซนต์ปีเตอร์ในวาติกัน) รวมถึงกษัตริย์ยุคก่อนหน้า มักนัสที่สาม (สิ้นพระชนม์ 1290) และ ชารลส์ที่แปด (สิ้นพระชนม์ 1470) ธรรมเนียมการฝังศพกษัตริย์สวีเดนที่ตี่ถูกยกเลิกไปนับตั้งแต่มีสุสานหลวงซึ่งเป็นของรัฐบาลสวีเดน

**ดูเพิ่ม**
กัมลา สตาน
*สตูร์ชีร์กาน

**อ้างอิง**

**แหล่งข้อมูลอื่น**
  The Riddarholm Church at the Royal Court's website
หมวดหมู่:สุสานหลวง
รัฐใต้ดินโปแลนด์

รัฐใต้ดินโปแลนด์ (Polskie Państwo Podziemne หรือที่รู้จักในชื่อ รัฐลับโปแลนด์)none เป็นหน่วยงานทางการเมืองและทางทหารเพียงหนึ่งเดียวที่ก่อตั้งขึ้นโดยสหภาพขององค์กรต่อต้านในโปแลนด์ภายใต้การยึดครอง ซึ่งจงรักภักดีต่อรัฐบาลสาธารณรัฐโปแลนด์พลัดถิ่นในกรุงลอนดอน องค์ประกอบแรกของรัฐใต้ดินก่อตั้งขึ้นในช่วงวันสุดท้ายของการบุกครองโปแลนด์ของเยอรมนีและโซเวียตในปลายเดือนกันยายน ค.ศ. 1939 รัฐใต้ดินถูกมองว่าเป็นผู้สนับสนุนทางกฎหมายอย่างต่อเนื่องของสาธารณรัฐโปแลนด์ในช่วงก่อนสงคราม (รวมถึงหน่วยงานของรัฐใต้ดิน) ซึ่งร่วมต่อสู้ทางอาวุธเพื่อต่อกรกับอำนาจที่เข้ายึดครองประเทศ (ทั้งนาซีเยอรมนีและสหภาพโซเวียต) รัฐใต้ดินไม่เพียงแต่สนับสนุนการต่อต้านทางทหารเท่านั้น (ซึ่งเป็นหนึ่งในการต่อต้านที่ใหญ่ที่สุดในโลกnone) แต่ยังสนับสนุนโครงสร้างทางพลเรือน เช่น ความยุติธรรม การศึกษา วัฒนธรรม และบริการทางสังคมอีกด้วย
แม้ว่ารัฐใต้ดินจะได้รับการสนับสนุนอย่างกว้างขวางตลอดช่วงสงคราม ก็ไม่ได้รับการสนับสนุนหรือเป็นที่ยอมรับจากฝ่ายซ้ายจัด (คอมมิวนิสต์) ฝ่ายชาตินิยมจากค่ายมูลวิวัติแห่งชาติฟาลังกา (National Radical Camp Falanga) และค่ายมูลวิวัติเอบีซี (National Radical Camp ABC) ต่อต้านการยึดครองโปแลนด์ของเยอรมนีและขบวนการทั้งสองค่ายถูกแทนที่โดยกอนแฟแดรัตซยา นารอดู (Konfederacja Narodu) อย่างรวดเร็ว โดยส่วนหนึ่งของรัฐใต้ดินโปแลนด์ ซึ่งรวมถึงสมาชิกส่วนใหญ่ของฝ่ายขวาจัดในช่วงก่อนสงคราม ในท้ายที่สุด อิทธิพลของคอมมิวนิสต์ได้เอนเอียงไปสู่ความโชคร้ายทางทหาร (ที่โดดเด่นที่สุดคือ ความล้มเหลวของการก่อการกำเริบวอร์ซอ) และความเป็นปรปักษ์ของสหภาพโซเวียตที่เพิ่มมากขึ้น สหภาพโซเวียตได้สร้างรัฐบาลหุ่นเชิดขึ้นมาใน ค.ศ. 1944 (คณะกรรมาธิการแห่งชาติเพื่อการปลดปล่อยโปแลนด์) และรับรองว่ารัฐบาลหุ่นเชิดนี้เป็นรากฐานของรัฐบาลโปแลนด์ในช่วงหลังสงคราม ระหว่างที่โซเวียตคอยหนุนหลังฝ่ายคอมมิวนิสต์ที่เข้ายึดครองโปแลนด์ในช่วงสิ้นสุดสงคราม สมาชิกรัฐใต้ดินจำนวนมากล้วนถูกพิจารณาคดีในข้อหาผู้ทรยศและเสียชีวิตในเรือนจำ เมื่อโปแลนด์ถูกทอดทิ้งโดยพันธมิตรชาติตะวันตก ซึ่งพบว่าแทบเป็นไปไม่ได้เลยที่จะเจรจากับโซเวียตและต้องการหลีกเลี่ยงสงครามกลางเมือง สถาบันหลักของรัฐใต้ดินโปแลนด์จึงยุบตัวเองลงในช่วงครึ่งแรกของ ค.ศ. 1945
ในท้ายที่สุด ผู้คนหลายแสนคนที่มีส่วนเกี่ยวข้องโดยตรงกับหน่วยงานต่าง ๆ ของรัฐใต้ดิน (ซึ่งมีการคาดการณ์แค่สมาชิกในกองทัพบ้านเกิดเพียงอย่างเดียวก็นับเป็นประมาณเกือบครึ่งล้านคน) ได้รับการสนับสนุนอย่างเงียบ ๆ จากชาวโปแลนด์หลายล้านคน เหตุผลเบื้องหลังจากการสร้างอำนาจพลเรือนลับมาจากข้อเท็จจริงที่ว่าการบุกครองโปแลนด์ของเยอรมนีและโซเวียตนั้นผิดกฏหมาย ดังนั้นแล้วสถาบันทั้งหมดที่ถูกสร้างขึ้นโดยอำนาจการยึดครองจึงถือว่าผิดกฏหมายและสถาบันใต้ดินโปแลนด์คู่ขนานได้ถูกจัดตั้งขึ้นตามกฏหมายโปแลนด์ ขนาดของรัฐใต้ดินยังได้รับความช่วยเหลือโดยไม่ได้ตั้งใจจากการกระทำของผู้ยึดครอง ซึ่งได้พยายามที่จะทำลายรัฐ ประเทศชาติ และวัฒนธรรมของโปแลนด์ รวมทั้งนโยบายการฆ่าล้างเผ่าพันธ์ุที่สำคัญที่สุดซึ่งมุ่งเป้าไปที่พลเรือนชาวโปแลนด์ เป็นแรงสนับสนุนที่ได้รับความนิยมสำหรับขบวนการต่อต้านโปแลนด์และพัฒนามันขึ้นมา
ในช่วงสงครามเย็น งานวิจัยเกี่ยวกับรัฐใต้ดินได้ถูกกำจัดโดยเจ้าหน้าที่คอมมิวนิสต์ในโปแลนด์ ซึ่งได้เน้นยำถึงบทบาทของพลพรรคคอมมิวนิสต์ในขบวนการต่อต้านนาซี จนกระทั่งเมื่อเร็ว ๆ นี้ งานวิจัยจำนวนมากที่ทำในหัวข้อนี้จึงถูกดำเนินการโดยนักวิชาการชาวโปแลนด์ที่อาศัยอยู่ในการพลัดถิ่น

**อ้างอิง**
หมวดหมู่:ขบวนการต่อต้านสงครามโลกครั้งที่สอง
วอล์กออนบาย

"วอล์กออนบาย" (อังกฤษ: Walk on By) คือเพลงที่เรียบเรียงทำนองและแต่งโดย เบิร์ต แบแคแร็ก ร่วมกับ ฮัล เดวิด ทำหน้าที่แต่งเนื้อร้อง ขับร้องโดยดิออน วอร์วิค (พ.ศ. 2507) เพลงนี้สามารถติดอันดับที่ 6 บนชาร์ตบิลบอร์ดฮอต 100 ของสหรัฐอเมริกา และติดอันดับที่ 1 บนชาร์ตแคชบ็อกซ์ริทึมแอนด์บลูส์ ในเดือนมิถุนายน พ.ศ. 2508 เพลงนี้มีการนำมาร้องซ้ำหลายครั้ง เช่น  ไอแซก เฮส์ (พ.ศ. 2512), กลอเรีย เกย์เนอร์ (พ.ศ. 2518), ไซบิล (พ.ศ. 2533) และแกเบรียล (พ.ศ. 2540) เป็นต้น

**แกเบรียล**
แกเบรียล นักร้องหญิงชาวอังกฤษ ได้ร้องคัฟเวอร์เพลง "วอล์กออนบาย" ออกจำหน่ายเป็นซิงเกิลที่ 5 และซิงเกิลปิดท้ายจากอัลบั้ม แกเบรียล เมื่อปี พ.ศ. 2540 โดยเวอร์ชันนี้โปรดิวซ์โดย เดอะบอยเลอร์เฮาส์บอยส์ ซึ่งสามารถขึ้นถึงอันดับ 7 ในชาร์ตซิงเกิลแห่งสหราชอาณาจักร แม้จะเป็นหนึ่งในเพลงฮิตท็อป 10 แต่ก็ไม่ได้ถูกนำไปรวมในอัลบั้มรวมเพลง ดรีมส์แคนคัมทรู, เกรเทสฮิตส์ ชุดที่ 1 เวอร์ชันทั่วไปของเธอ (พ.ศ. 2544) มีปรากฏแค่ในอัลบั้มรวมเพลงฮิตเวอร์ชันพิเศษเท่านั้น

**รายชื่อเพลง**

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2507
หมวดหมู่:ซิงเกิลในปี พ.ศ. 2540
สารานุกรมประเทศจีน

สารานุกรมประเทศจีน (l=สารานุกรมอันยิ่งใหญ่ของจีน) เป็นสารานุกรมขนาดใหญ่ในปัจจุบันเล่มแรกที่พิมพ์ด้วยภาษาจีน โดยเริ่มรวบรวมใน ค.ศ. 1978 เผยแพร่โดยสำนักพิมพ์สารานุกรมจีน ซึ่งในเวลานั้นตีพิมพ์เป็นเล่มเดียว โดยเริ่มต้นด้วยเล่มดาราศาสตร์ใน ค.ศ. 1980 จนถึงเล่มสุดท้ายใน ค.ศ. 1993 รวมแล้วมี 74 เล่มที่มีรายการมากกว่า 80,000 รายการ หนังสือนี้เรียงตามเรื่อง ซึ่งมีทั้งหมด 66 เรื่อง (บางเรื่องมีปรากฎมากกว่าหนึ่งเล่ม) แต่ละเรื่องถูกเรียงด้วยอักษรพินอินเหมือนกับพจนานุกรมจีนในปัจจุบัน และมีการตีพิมพ์ฉบับภาษาอุยกูร์ใน ค.ศ. 2015
ฉบับออนไลน์ที่สามถูกเผยแพร่และตีพิมพ์ในช่วงปลาย ค.ศ. 2018 ซึ่งสามารถใช้ได้อย่างเสรี มีนักวิชาการมากกว่า 20,000 คน รวมไปถึงผู้เชี่ยวชาญบางส่วนจากสถาบันบัณฑิตวิทยาศาสตร์จีน ได้เข้าร่วมโปรแกรมสารานุกรมออนไลน์ที่เริ่มต้นใน ค.ศ. 2011 ทำให้สารานุกรมนี้มีรายการมากกว่า 300,000 รายการ

**อ้างอิง**

**แหล่งข้อมูลอื่น**
zh  สารานุกรมประเทศจีน ฉบับที่ 3 date=2020-04-01 
*zh  ฐานข้อมูลสารานุกรมประเทศจีน- บทนำของฐานข้อมูล สารานุกรมประเทศจีน
หมวดหมู่:สารานุกรมออนไลน์จีน
หมวดหมู่:สารานุกรมจีน
พระสิริมังคลาจารย์

พระสิริมังคลาจารย์ (110px) เป็นพระภิกษุไทยชาวเชียงใหม่ มีชีวิตอยู่ราว พ.ศ. 2020–2100 มีผลงานวรรณกรรมพุทธศาสนาที่สำคัญ 4 เรื่อง คือ เวสสันตรทีปนี สังขยาปกาสกฎีกา มังคลัตถปนี (หรือ มงคลทีปนี) และจักกวาฬทีปนี

**ประวัติ**
พระสิริมังคลาจารย์ถือกำเนิดในเมืองเชียงใหม่ มีนามเดิมว่า ศรีปิงเมือง โดยถือเอานิมิตในวันคลอดที่เกิดพายุใหญ่พัดจนบ้านพังทลาย ขณะนั้นมารดาของท่านกำลังครรภ์แก่ หลบพายุไปอาศัยอยู่โคนต้นโพธิ์ (ไม้ศรี) และเจ็บครรภ์จึงคลอดที่โคนต้นโพธิ์นั้น บิดาจึงตั้งชื่อว่า ศรีปิงเมือง โดยบรรพชาเป็นสามเณรเมื่ออายุ 13 ปี จากนั้นได้เดินทางไปลังกา เรียนหนังสือสำนักของพระพุทธวีระ ครูของท่านชื่อ พระพุทธวีระ น่าจะเป็นภิกษุนิกายสิงหล จากนั้นเดินทางกลับเชียงใหม่ในสมัยพระเมืองแก้ว และได้รับการแต่งตั้งเป็นพระสิริมังคลาจารย์ ตามฉายาของท่าน และได้รับการแต่งตั้งเป็นเจ้าอาวาสวัดเจ็ดยอด (วัดมหาโพธาราม) ที่นี่ท่านได้รจนาคัมภีร์ 3 เรื่องแรก คือ เวสสันตรทีปนี จักกวาฬทีปนี และ สังขยาปกาสกฎีกา ต่อมา พ.ศ. 2067 เกิดน้ำท่วมใหญ่ รวมถึงที่วัดสวนขวัญ ท่านจึงไปหาสถานที่วิเวกเป็นเรือนร้าง เพื่อรจนามังคลัตถปนี ต่อจนสำเร็จปีฉลู จ.ศ. 879 (พ.ศ. 2060) 
พระสิริมังคลาจารย์มรณภาพในระหว่าง พ.ศ. 2068–2078 ตรงกับสมัยพระเมืองเกษเกล้า ศพของท่านคงได้รับการถวายเพลิง ณ วัดสวนดอก อันเป็นวัดที่ท่านเป็นเจ้าอาวาส และได้สร้างกู่บรรจุอัฐิในบริเวณวัด กู่นี้ถูกรื้อเมื่อ พ.ศ. 2470 รวมสิริอายุท่านประมาณ 47 ปี

**ผลงาน**
 เวสสันตรทีปนี รจนาสำเร็จเมื่อ พ.ศ. 2060 ในสมัยพระเมืองแก้ว อธิบายอรรถกถาเวสสันดรชาดก เกี่ยวกับเกร็ดเล็กเกร็ดน้อยที่น่าสนใจ- สังขยาปกาสกฎีกา รจนาสำเร็จเมื่อ พ.ศ. 2063 อธิบายคัมภีร์สังขยาปกาสกะ ที่พระญาณวิลาสเถระรจนา ให้เข้าใจง่ายขึ้น- มังคลัตถปนี (หรือ มงคลทีปนี) รจนาเมื่อ พ.ศ. 2067 เป็นวรรณกรรมเรื่องเอกของพระสิริมังคลาจารย์ อธิบายความในมงคลสูตร- จักกวาฬทีปนี รจนาสำเร็จเมื่อ พ.ศ. 2063 กล่าวถึงเรื่องราวในจักรวาลและโลกธาตุ พรรณนาถึงภูมิของสัตว์ทั้งหลาย อาหารของสัตว์ ภูเขา แม่น้ำ เทวดา อสูร ฯลฯ

**อ้างอิง**
หมวดหมู่:ภิกษุในนิกายเถรวาท
หมวดหมู่:คันถรจนาจารย์
ไดนาสตี้วอริเออร์: มหาสงครามขุนศึกสามก๊ก

ไดนาสตี้วอริเออร์: มหาสงครามขุนศึกสามก๊ก เป็นภาพยนตร์ฮ่องกงแนวต่อสู้-จินตนิมิตในปี พ.ศ. 2564 อิงจากแฟรนไชส์เกมญี่ปุ่นไดนาสตีวอริเออร์ของโคเอเทคโม ภาพยนตร์กำกับโดย Roy Chow นำแสดงโดยนักแสดงจากทั้งฮ่องกง จีน และไต้หวัน ได้แก่ กู่ เทียนเล่อ, หลิว เจียหลิง, หวัง ไข่, หยาง โย่วหนิง, หาน เกิง, จาง เจี้ยงเชิง, กู่ลี่น่าจา และหลี่ เหลียงเหว่ย ภาพยนตร์เข้าฉายในฮ่องกงเมื่อวันที่ 29 เมษายน พ.ศ. 2564 และในจีนเมื่อวันที่ 30 เมษายน พ.ศ. 2564 

**นักแสดง**
 กู่ เทียนเล่อ รับบท ลิโป้- หลิว เจียหลิง รับบท เทพีปราสาทศัสตราวุธ- หวัง ไข่ รับบท โจโฉ- หยาง โย่วหนิง รับบท เล่าปี่- หาน เกิง รับบท กวนอู- จาง เจี้ยงเชิง รับบท เตียวหุย- กู่ลี่น่าจา รับบท เตียวเสียน- หลี่ เหลียงเหว่ย รับบท อ้วนเสี้ยว- หลิน เจี๋ย รับบท ตั๋งโต๊ะ- เจียง เฮ่าเหวิน รับบท เตียวก๊ก- หลัว เจียอิง รับบท แปะเฉีย- จาง เจ้าฮุย รับบท ตันก๋ง- หวัง จื่อเซฺวียน รับบท โจหยิน

**การออกฉาย**
ตัวอย่างภาพยนตร์แรกของ ไดนาสตี้วอริเออร์: มหาสงครามขุนศึกสามก๊ก ปล่อยออกมาเมื่อวันที่ 10 มีนาคม พ.ศ. 2561 พร้อมกับการประกาศว่าภาพยนตร์มีกำหนดเปิดตัวในปี พ.ศ. 2562
ในเดือนมีนาคม พ.ศ. 2564 ตัวอย่างภาพยนตร์อีกชุดได้ปล่อยออกมาแล้วเผยกำหนดออกฉายในฮ่องกงเป็นวันที่ 29 เมษายน พ.ศ. 2564 และในจีนเป็นวันที่ 30 เมษายน พ.ศ. 2564
เน็ตฟลิกซ์ได้ซื้อลิขสิทธิ์การเผยแพร่ทั่วโลกด้วยเงินจำนวน 8 หลักทำลายสถิติของภาพยนตร์ภาษาจีน และมีกำหนดจะเผยแพร่ผ่านช่องทางสตรีมมิงในวันที่ 1 กรกฎาคม พ.ศ. 2564

**อ้างอิง**

**แหล่งข้อมูลอื่น**
 81067756
*title=ไดนาสตี้วอริเออร์: มหาสงครามขุนศึกสามก๊ก- ไดนาสตี้วอริเออร์: มหาสงครามขุนศึกสามก๊ก ที่ douban zh
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์ฮ่องกง
หมวดหมู่:ภาพยนตร์สงคราม
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์โลดโผน
หมวดหมู่:ผลงานที่สร้างจากสามก๊ก
โทซะ มิตสึโนบุ

รายละเอียดของ เซโกจิเอ็งงิเอมากิ (ภาพตำนานเซโกจิ) พิพิธภัณฑสถานแห่งชาติโตเกียว 
โทซะ มิตสึโนบุ (Tosa Mitsunobu; ค.ศ. 1434 – 10 มิถุนายน ค.ศ. 1525) เป็นจิตรกรชาวญี่ปุ่น ซึ่งเป็นผู้ก่อตั้งศิลปะญี่ปุ่นประจำสำนักโทซะ เนื่องจากเขาเกิดจากครอบครัวที่เคยทำหน้าที่เป็นจิตรกรประจำราชสำนัก ทำให้เขากลายเป็นหัวหน้าราชสำนักศิลปะตั้งแต่ ค.ศ. 1493 ถึง 1496 ใน ค.ศ. 1518 เขาดำรงตำแหน่งหัวหน้าศิลปินของรัฐบาลโชกุนอาชิกางะ

**อ้างอิง**

**แหล่งข้อมูลอื่น**
 Bridge of dreams: the Mary Griggs Burke collection of Japanese art, a catalog from The Metropolitan Museum of Art Libraries (fully available online as PDF), which contains material on Tosa Mitsunobu (see index)
1535
หมวดหมู่:ศิลปินชาวญี่ปุ่น
วัดตำหนักสวนขวัญสิริมังคลาจารย์

วัดตำหนักสวนขวัญสิริมังคลาจารย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เหียะ อำเภอเมืองเชียงใหม่ จังหวัดเชียงใหม่
วัดตำหนักสวนขวัญสิริมังคลาจารย์ เดิมชื่อ วัดสวนขวัญ หรือ วัดสิริมังคลาจารย์ สร้างขึ้นเมื่อประมาณปี พ.ศ. 2050 สมัยพระเมืองแก้ว กษัตริย์องค์ที่ 13 แห่งราชวงศ์มังราย เริ่มแรกสร้างเป็นอาศรมของพระสิริมังคลาจารย์ ซึ่งท่านได้รจนามังคลัตถปนีจนสำเร็จในปีฉลู จ.ศ. 879 (พ.ศ. 2060)
จากนั้นก็ไม่ได้พบหลักฐานกล่าวถึงวัดนี้เลย เมื่อ พ.ศ. 2101 กองทัพพม่า โดยการนำของพระเจ้าบุเรงนองได้ยกเข้าตีเชียงใหม่แตก สันนิษฐานว่าคงเป็นวัดร้างในช่วงที่พม่ายึดครองนี้ สภาพเดิมไม่เหลือคงเดิม จึงได้สร้างวิหารหลังใหม่ไว้ตามแนวเดิมแทนวิหารหลังเก่าซึ่งได้รับผลกระทบจากภัยสงคราม รวมทั้งสร้างกุฏิสงฆ์ไว้นอกแนวกำแพงเดิม แล้วปล่อยให้วัดเก่าซึ่งมีอาณาเขตกว้างใหญ่กลายเป็นวัดร้าง แต่ได้บูรณอุโบสถและพระธาตุองค์เดิมเพื่อใช้ประกอบพิธีทางพระพุทธศาสนาสืบมา ในช่วงปกครองล้านนาพม่าก็ได้สร้างพระธาตุศิลปะแบบพม่า พระธาตุองค์เดิมสมัยพระเมืองแก้ว

**อ้างอิง**
ตำหนัก
เนเวอร์เดอะเลส: รักนี้ห้ามไม่ได้

เนเวอร์เดอะเลส: รักนี้ห้ามไม่ได้ (lit=I Know But,; Nevertheless) เป็นละครทางโทรทัศน์ของเกาหลีใต้ที่นำแสดงโดย ฮัน โซ-ฮี และซงคัง สร้างจากเว็บตูนยอดนิยมที่มีชื่อเดียวกัน ซึ่งตีพิมพ์ครั้งแรกบนแนเวอร์เว็บตูน บอกเล่าเรื่องราวของคนสองคนที่ตกหลุมรักกันมากแต่กลับถูกเหยียดหยามความรักอันเนื่องมาจากความสัมพันธ์ในอดีตของพวกเขา ฉายรอบปฐมทัศน์เมื่อวันที่ 19 มิถุนายน พ.ศ. 2564 ทางช่องเจทีบีซี และออกอากาศในวันเสาร์ เวลา 23:00 น. (ตามเวลาท้องถิ่น) แต่ละตอนจะเผยแพร่บนเน็ตฟลิกซ์ในเกาหลีใต้และต่างประเทศหลังจากออกอากาศทางโทรทัศน์

**เรื่องย่อ**
เรื่องราวเริ่มจาก ยูนาบี (ฮัน โซ-ฮี) สาวที่เพิ่งอกหักเพราะแฟนหนุ่มของเธอไปมีคนอื่น ทำให้เธอไม่เชื่อในความรักและโชคชะตาอีกต่อไป และเธอตั้งใจว่าจะไม่รักผู้ใดอีก ระหว่างที่กำลังเศร้าโศกเสียใจอยู่นั้น พัคแจออน (ซงคัง) ชายหนุ่มที่ไม่อยากจะมีความรักความสัมพันธ์กับใครอย่างจริงจัง ก็ได้เข้ามาในชีวิตของนาบีโดยบังเอิญ ทำให้ปณิธานและความตั้งใจของนาบีพังทลายลงในพริบตาราวกับต้องมนตร์ แม้ในตอนหลัง เธอจะรู้ว่าแจออนไม่ได้รักเธอเพียงแค่คนเดียว แต่ยังไงก็ตาม เธอก็ยังจะเชื่อว่ามันคือโชคชะตาที่นำพาทั้งคู่มาเจอกัน

**นักแสดงนำ**
 พัก แจ-ออน รับบทโดย ซงคัง- ยู นา-บี รับบทโดย ฮัน โซ-ฮี- ยัง โด-ฮยอก รับบทโดย แช จง-ฮย็อบ- ยุน ซอล-อา รับบทโดย อี ยอล-อึม- โอ บิท-นา รับบทโดย ยัง ฮเย-จี- นัม คยู-ฮยอน รับบทโดย คิม มิน-กวี- ยุนซล รับบทโดย อี โฮ-ช็อง- ซอ จี-วาน รับบทโดย ยุน ซอ-อา

**อ้างอิง**
หมวดหมู่:ละครโทรทัศน์ช่องเจทีบีซี‎
หมวดหมู่:รายการโทรทัศน์ที่สร้างจากเว็บตูนของเกาหลีใต้
หมวดหมู่:ละครโทรทัศน์โดยสตูดิโอเอ็น (เนเวอร์)
สภาผู้แทนราษฎรนิวซีแลนด์

สภาผู้แทนราษฎรนิวซีแลนด์ (New Zealand House of Representatives) เป็นสภาเดี่ยวในรัฐสภานิวซีแลนด์ โดยมีบทบาทในการผ่านกฎหมาย รับรองรัฐมนตรีเพื่อการจัดตั้งคณะรัฐมนตรี และกำกับดูแลการทำงานของรัฐบาล และยังมีหน้าที่ในการผ่านงบประมาณของประเทศนิวซีแลนด์
สภาผู้แทนราษฎรเป็นหนึ่งในโครงสร้างตามประชาธิปไตยอันประกอบด้วย สมาชิกรัฐสภา (MPs) จำนวน 120 คน โดยอาจมีการเปลี่ยนแปลงในกรณีมีที่นั่งส่วนขยาย (overhang seat) การเลือกตั้งมีขึ้นทุกๆ สามปีโดยใช้ระบบเลือกตั้งแบบสัดส่วนผสมอันประกอบด้วยที่นั่งส่วนหนึ่งมาจากระบบแบ่งเขตคะแนนสูงสุดและอีกส่วนหนึ่งจากระบบสัดส่วนแบบบัญชีรายชื่อปิด โดยมีสมาชิกรัฐสภาจำนวน 72 คนมาจากการเลือกตั้งแบบแบ่งเขตๆ ละหนึ่งคน และที่เหลือจัดสรรปันส่วนจากคะแนนเสียงในระบบบัญชีรายชื่อ การจัดตั้งรัฐบาลสามารถกระทำได้โดยพรรคการเมืองเสียงข้างมากพรรคเดียว หรือจากการร่วมรัฐบาลเพื่อให้ได้เสียงข้างมากในสภา หากกรณีที่ไม่สามารถได้เสียงข้างมากสามารถจัดตั้งรัฐบาลเสียงข้างน้อยได้แต่จะต้องมีการตกลงหนุนรัฐบาล (confidence and supply) กับพรรคอื่นๆ ซึ่งหากเมื่อใดที่รัฐบาลไม่ได้รับการไว้วางใจโดยสภาจะต้องจัดการเลือกตั้งใหม่ขึ้น
สภาผู้แทนราษฎรถูกจัดตั้งขึ้นจากกฎหมายรัฐธรรมนูญนิวซีแลนด์ ค.ศ. 1852 ซึ่งผ่านโดยรัฐสภาสหราชอาณาจักร เพื่อให้มีการจัดตั้งองค์กรฝ่ายนิติบัญญัติแบบสองสภา แต่สภาสูง หรือเรียกว่า "คณะกรรมการที่ปรึกษาฝ่ายนิติบัญญัติ" (Legistrative Council) ซึ่งถูกยกเลิกไปในปีค.ศ. 1950 รัฐสภานิวซีแลนด์ได้รับอำนาจอย่างสมบูรณ์จากสหราชอาณาจักรในปีค.ศ. 1947 ตามธรรมนูญแห่งเวสมินสเตอร์ ห้องประชุมของสภาผู้แทนราษฎรตั้งอยู่ภายในอาคารรัฐสภา (Parliament house) ในเวลลิงตัน เมืองหลวงของนิวซีแลนด์ โดยการประชุมสภานั้นเปิดให้สาธารณชนร่วมเข้าสังเกตการณ์ได้ แต่สภาสามารถลงมติขอร่วมประชุมอย่างเป็นส่วนตัวได้เช่นกัน โดยการอภิปรายต่างๆ นั้นถ่ายทอดสดผ่านรายการโทรทัศน์ของรัฐสภา วิทยุคลื่นเอเอ็ม และ Parliament Today

**หมายเหตุ**

**อ้างอิง**
หมวดหมู่:รัฐสภานิวซีแลนด์
หมวดหมู่:รัฐธรรมนูญนิวซีแลนด์
น
น
น
น
แนวคิดโฮจิมินห์

แนวคิดโฮจิมินห์ หรือ อุดมการณ์โฮจิมินห์ (Tư tưởng Hồ Chí Minh) เป็นปรัชญาการเมืองตามหลักลัทธิมากซ์–เลนินและอุดมการณ์ของโฮจิมินห์ โดยได้รับการพัฒนาและประมวลโดยพรรคคอมมิวนิสต์เวียดนามและนำมาใช้อย่างเป็นทางการใน ค.ศ. 1991 ศัพท์นี้ใช้เรียกครอบคลุมทฤษฎีและนโยบายทางการเมืองที่ถือว่าเป็นตัวแทนของลัทธิมากซ์–เลนินรูปแบบหนึ่งที่ได้รับการปรับให้สอดคล้องกับสภาวการณ์และประวัติศาสตร์เวียดนาม อุดมการณ์นี้ได้รวมมุมมองว่าด้วยประเด็นพื้นฐานของการปฏิวัติเวียดนาม โดยเฉพาะการพัฒนาและการประยุกต์ใช้ลัทธิมากซ์–เลนินให้เข้ากับภาวะทางวัตถุของประเทศเวียดนาม แม้ว่าอุดมการณ์นี้จะได้รับการตั้งชื่อตามประธานาธิบดีและนักปฏิวัติชาวเวียดนาม แต่ก็ไม่จำเป็นต้องสะท้อนอุดมการณ์ส่วนตัวของโฮจิมินห์ แต่สะท้อนอุดมการณ์ทางการของพรรคคอมมิวนิสต์เวียดนามเสียมากกว่า

**ดูเพิ่ม**
ลัทธิคอมมิวนิสต์ในประเทศเวียดนาม
*ชูเช
*ลัทธิเหมา
*แนวคิดไกสอน พมวิหาน
*ระยะแรกของสังคมนิยม
*ชาตินิยมเวียดนาม

**อ้างอิง**
หมวดหมู่:โฮจิมินห์
หมวดหมู่:อุดมการณ์ของรัฐ
หมวดหมู่:การเมืองเวียดนาม
หมวดหมู่:พรรคคอมมิวนิสต์เวียดนาม
หมวดหมู่:สังคมนิยมในประเทศเวียดนาม
หมวดหมู่:สงครามเวียดนาม
หมวดหมู่:ลัทธิคอมมิวนิสต์ในประเทศเวียดนาม
หมวดหมู่:ประเภทของสังคมนิยม
หมวดหมู่:ชาตินิยมเวียดนาม
หมวดหมู่:ลัทธิ
ชาวแมนดาลอร์

ชาวแมนดาลอร์ (Mandalorians) เป็นกลุ่มของตัวละครในเรื่องแต่งชุดสตาร์ วอร์ส โดยตามท้องเรื่องเป็นกลุ่มตัวละครที่มีวัฒนธรรมร่วมกัน นิยมสวมใส่ชุดเกราะที่มีลักษณะคล้ายกัน ตัวละครในกลุ่มชาวแมนดาลอร์ที่สำคัญ ได้แก่ โบบา เฟทท์ จากภาพยนตร์ในชุดไตรภาคดั้งเดิม, แจงโก เฟทท์ จากภาพยนตร์ในชุดไตรภาคต้น, และ ดิน จาริน จากซีรีส์เดอะแมนดาลอเรียน เป็นต้น
ตัวละครกลุ่มนี้ถูกคิดขึ้นครั้งแรกเป็นกลุ่มทหารกองกำลังพิเศษสวมชุดเกราะสีขาวที่ทีมงานตั้งใจจะให้มีบทบาทในภาพยนตร์ สตาร์ วอร์ส 2 ต่อมาแนวคิดนี้ถูกปรับเปลี่ยนจนกลายเป็นตัวละครนักล่าเงินรางวัลคนเดียว นั่นคือ โบบา เฟทท์ ในฉบับภาพยนตร์ไม่มีการกล่าวถึงที่มาที่ไปของตัวละครนี้อย่างชัดเจนว่าเป็นชาวแมนดาลอร์ แต่เนื่องจากตัวละครนี้ได้รับความนิยมอย่างสูง จึงเกิดเป็นเรื่องราวปูมหลังขยายต่อยอดไปมากมาย กลายเป็นเรื่องราวเกี่ยวกับชาวแมนดาลอร์ ซึ่งมีบทบาทหลากหลายในสื่อต่างๆ ของสตาร์ วอร์ส ไม่ว่าจะเป็นนวนิยาย หนังสือการ์ตูน ภาพยนตร์ชุดทางโทรทัศน์ และวิดีโอเกม เป็นต้น
เรื่องราวภูมิหลังของชาวแมนดาลอร์ถูกต่อเติมไปอย่างมากในเรื่องแต่งเสริมของสตาร์ วอร์ส และภาพยนตร์ชุดทางโทรทัศน์ ที่สำคัญ ได้แก่ เดอะโคลนวอร์ส, เรเบลส์, และ เดอะแมนดาลอเรียน ตามเนื้อเรื่องนั้น ชาวแมนดาลอร์ไม่ได้เป็นเผ่าพันธุ์หรือสายพันธุ์มนุษย์ต่างดาวสายพันธุ์ใดสายพันธุ์หนึ่ง แต่เป็นกลุ่มชาติพันธุ์ที่ส่วนใหญ่เป็นเผ่าพันธุ์มนุษย์จากดาวเคราะห์แมนดาลอร์ และมีความเชื่อในวิถีนักรบอย่างเดียวกัน

**ต้นกำเนิดและการพัฒนา**
ในช่วงของการออกแบบงานสร้างสำหรับภาพยนตร์ จักรวรรดิเอมไพร์โต้กลับ (พ.ศ. 2523) ราล์ฟ แมคควอรี และ โจ จอห์นสตัน ได้ออกแบบชุดเกราะสำหรับทหารระดับสุดยอดคอมมานโดจากระบบดาวแมนดาลอร์เอาไว้ ชุดเกราะนี้มีสีขาว มีอาวุธมากมายสำหรับต่อสู้กับเจได ในตอนแรกทีมงานตั้งใจจะให้ทหารนี้มีชื่อว่า "ซูเปอร์ทรูปเปอร์" และมีหน้าตาเหมือนๆ กัน ต่อมากลุ่มทหารนี้จึงค่อยๆ ถูกดัดแปลงบทบาทใหม่ กลายเป็นตัวละครนักล่าเงินรางวัลเพียงคนเดียว นั่นคือโบบา เฟทท์ ชุดเกราะก็ถูกออกแบบใหม่ แต่ยังมีองค์ประกอบที่มาจากต้นฉบับเดิม เช่น ยิงเลเซอร์จากข้อมือได้ มีจรวดลูกดอก และมีเจ็ตแพ็ค - จรวดสะพายหลังที่ทำให้บินได้

ม
หมวดหมู่:ตัวละครที่เป็นทหารรับจ้าง
หมวดหมู่:เผ่าพันธุ์ในสตาร์ วอร์ส
หมวดหมู่:องค์กรและหน่วยงานในสตาร์ วอร์ส‎
หมวดหมู่:กลุ่มชาติพันธุ์สมมติ

หมวดหมู่:กลุ่มชาติพันธุ์
หมวดหมู่:จินตนิยาย
หมวดหมู่:บทความเกี่ยวกับตัวละครในบันเทิงคดีหลายคน